Kedves új Hallgatónk!

Gratulálunk felvételéhez a Debreceni Egyetem Általános Orvostudományi Kar orvosi diagnosztikai analitikus alapszakára!

Az egyetem beiratkozásról szóló értesítő levelét már meg kellett kapnia, de a biztonság kedvéért kiemeltünk és pontosítunk néhány információt.

Ami a legfontosabb:

**A beiratkozás    ideje:   2019. szeptember** **3. (**kedd**) 9. óra**

**helye:   Élettudományi** K**özpont F008-F009 terem**

Kérjük, feltétlen jelenjen meg a beiratkozáson, ezzel elkerülhetőek a késedelem miatti kellemetlenségek.

**A beiratkozás menete:**

- a beiratkozók az iratkozási terembe belépve megkapják az iratkozási lapot és az eskü szövegét  
- a dokumentumok alapján ellenőrzik az iratkozási lap adatait, javítják, amit kell, majd az aláírásukkal hitelesítik

- az eskü egyik példányát aláírják (ezt le kell majd adni), a másik a saját példány

- aki kész a kitöltéssel, a tanulmányi ügyintézőnél leadja a hozott és a kapott dokumentumokat  
- közben a legalább középfokú angol nyelvvizsgával nem rendelkezők (tehát azok, akiknek teljesíteni kell az *Angol I-II-III.* tantárgyakat) szintfelmérő tesztet írnak

  Ennek menete: kb. 10 órakor a nyelvtanárok megérkeznek, velük egy másik terembe átmennek, a felmérő megírása után visszajönnek az iratkozás helyszínére. A szintfelmérő a csoportbeosztás elkészítéséhez szükséges.

- a Tanulmányi Osztály az iratkozás után a 2019/2020/1. félévre beregisztrálja a beiratkozott hallgatókat a Neptun elektronikus tanulmányi rendszerben.

  A délután folyamán már lehet hallgatói jogviszony-igazolást kérni a Tanulmányi Osztály 110-es irodájában.

  Az I. éves hallgatóknak a 2019/2020/1. félévi kötelező tantárgyakat a TO veszi fel, a kötelezően választhatókat, a szabadon választhatókat és a *Testnevelés* tantárgyakat a hallgatók saját maguk.

- az iratkozások után a TO megkezdi a dokumentumok feldolgozását, akié elvihető, üzenetet fog majd kapni róla, várhatóan szeptember-október folyamán

**Az iratkozási lap az adatok mellett két nyilatkozatot is tartalmaz:**

- tűz-, munka- és polgári védelmi oktatás megtekintése <http://munkavedelem.unideb.hu/>  Aki már egyszer részt vett a Debreceni Egyetemen ezen az oktatáson egy korábbi képzésén és ez a Neptunban is rögzítve lett valamilyen munkavédelmi tantárgy teljesítése formájában, nem szükséges ismételni.

- magyar állami ösztöndíjjal támogatott képzés feltételeinek elfogadása   
  2011. évi CCIV. törvény a nemzeti felsőoktatásról (bővebben: <https://www.oktatas.hu/felsooktatas/magyar_allami_osztondij> **)**

**A Tanulmányi Osztály kérése a most felvett hallgató**k **felé:**

1)   A beiratkozáson a következő dokumentumokat kérjük majd leadni:

- eredeti: középiskolai, érettségi és nyelvvizsga bizonyítvány, a többletpontokat igazoló dokumentumok  
- a nem magyarországi középiskolában végzettektől szükséges egy magyar nyelvű, vagy idegen nyelv esetén hiteles fordítással is kiegészített **igazolás az iskola / tagozat és az érettségi vizsgá**k **nyelvéről**, azaz hogy az oktatás milyen nyelven folyt.

  Az igazolást az oktatást végző iskola állítsa ki. Erre annak megállapításához van szükség, hogy a külföldi középiskolában tett érettségi középfokú vagy felsőfokú nyelvvizsgának minősül-e.

- másolat: személyi azonosító kártya mindkét oldala, adókártya, TAJ kártya, lakcím kártya, egy lapra másolva

- másolat: saját névre szóló bankszámla-szerződésnek vagy bankszámla-kivonatnak a nevet és a számlaszámot tartalmazó oldala

- másolat: az Okmányirodában a diákigazolvány igényléshez kapott NEK adatlap

- 2 db 3x4-es méretű igazolványkép. A fényképek hátoldalán kérjük a nevet feltüntetni.  
- a mellékelt nyomtatványon nyilatkozat a korábbi és/vagy párhuzamos tanulmányokról és az elhasznált támogatott félévekről (nem kötelező)

- aki esetleg nem kezdi el a tanulmányait és a 2019/2020-as tanévet passzív státuszban kívánja tölteni, kérjük, hozzon erről egy nyilatkozatot

- akinek nem csak a születéskori állampolgársága van, igazolás szükséges a további állampolgárság kezdetéről

**Az eredeti érettségi és nyelvvizsga bizonyítvány továbbá a személyigazolvány, a lakcímkártya, a TAJ** k**ártya, az adó**k**ártya és a számlaszám másolatának leadása a beiratkozás feltétele!**

2)   A Neptunban a „Saját adatok” menü minden pontjában levő adatok ellenőrzése és szükség esetén módosítása augusztus **23-ig**.

  Amit be lehet vinni a Neptunba ill. javítható:

- személyazonosító igazolvány, lakcímkártya, magyar igazolvány, stb.

  (Saját adatok -> Személyes adatok menü -> Okmányok fül)

- TAJ szám, adószám (Saját adatok -> Személyes adatok -> Adatmódosítás gomb)

- számlaszám (Pénzügyek -> Beállítások menü->Számlaszámok menü)

- elérhetőségek (Saját adatok -> Elérhetőségek menü)

Az iratkozási lapokat augusztus 26. után nyomtatjuk, így azok már a javított adatokat fogják tartalmazni.

K**érjü**k**, figyeljé**k **a Neptunban nyilvántartott e-mail címüket, a kapcsolattartás és tájékoztatás fő**k**ént a Neptun rendszeren keresztül fog történni. A Neptun üzenetek többsége e-mail címre is elmegy, de mivel nem mindegyik, a Neptunban is folyamatosan (pl. naponta) ellenőrizni kell a kapott üzeneteket.**

Amit most csatoltan küldünk:

- a képzés felelős oktatóinak elérhetőségei

- tájékoztató a legalapvetőbb felsőoktatási tudnivalókról

- mintatanterv

- tájékoztató a specializáció választásról (tavalyi, aktualizálva lesz a félév folyamán)

- térkép

- nyilatkozat a megelőző ill. párhuzamos tanulmányokról

  (Ennek kitöltése nem kötelező, önkéntes. Aki már használt fel előzőleg támogatott félévet, azok számára hasznos, mert akkor a Tanulmányi Osztály időben tud tájékoztatást adni a megmaradt félévekről. ill. azok elfogyásáról.)

K**öszönjü**k **a segítséget és az együttmű**k**ödést, várjuk a beiratkozásra 2019. szeptember** **3-án 9 órakor!**

Üdvözlettel:  
Karcza Anikó  
tanulmányi ügyintéző

tel: [+36 52 258-022](callto:+36%2052%20258-022), [+36 52 411-717](callto:+36%2052%20411-717) / 58022 mellék  
e-mail: akarcza@med.unideb.hu  
levelezési cím:   
   Debreceni Egyetem Általános Orvostudományi Kar    
   Dékáni Hivatal Tanulmányi Osztály

   4002 Debrecen Pf.: 400

   (4032 Debrecen, Nagyerdei krt. 94.)